《次韵宋才夫》
宋代·李流谦

麒麟丹青了无梦，香火因缘已成癖。
一堂风冷自分明，谁撮虚空强摹画。
蔬食眠烹均一茹，笑取菅麻视缯帛。
风幡自作此分别，蛛挂一丝犹可惜。
大千元不一毫隔，何处往来劳辔策。
冥鸿远矣方控弦，一筹银丝好看客。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。